**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Monitoring v knižnici**

**Stručný popis akcie:** Prihlásení žiaci deviatych ročníkov si vo vedomostno-súťažnom kvíze otestujú svoje vedomosti a všeobecný prehľad (v rozmedzí učiva 6. – 9. ročníka základnej školy) zo slovenskej a svetovej literatúry, ako aj z teórie literatúry a gramatiky, ľudovej slovesnosti, geografie a histórie. Jedno kolo otázok je venované významnej osobnosti – udalosti s výročím v danom roku a so vzťahom k liptovskému regiónu.

**Názov čitateľskej akcie: Knižné hádanky**

**Stručný popis akcie:** Na workshope formou literárnych hádaniek a následného dramatizovaného čítania propagujeme knihy a usilujeme u žiakov sa vzbudiť záujem o prečítanie prezentovaných kníh.

**Názov čitateľskej akcie: Krotitelia tornád**

**Stručný popis akcie:** Na workshope sa žiaci dozvedia, čo sa deje s ľudským organizmom v stresových situáciách a aké následky pre zdravie má dlhodobý stres. V praktickej časti workshopu sa žiaci naučia vnímať svet prostredníctvom svojich zmyslov a oboznámia sa s technikami na uvoľnenie stresu. Napríklad kontrolovaným dýchaním, technikou body scan, Jacobsonovou progresívnou svalovou relaxáciou či technikou mindfulness.

**Vypracovala:**

*Mgr. Marcela Feriančeková (20. 09. 2024)*

*Liptovská knižnica Gašpara Fejérpataky-Belopotockého*

*Štúrova 16*

*031 80 Liptovský Mikuláš*

*Tel.: 044/5526215*

*E-mail:* *riaditel@kniznicagfb.sk*